AlexejDobrolubov/national_council_slovak_2010 huggingface dataset:
35. schôdza NR SR - 10.deň - B. popoludní
Dátum: 2025-06-11
Poslanec: Majerský, František (KDH)
Druh vystúpenia: Vystúpenie s faktickou poznámkou

Ďakujem pekne. Tomáš, tak ako aj Peťo povedal, ten začiatok, tam nemám čo povedať, vystihol si to presne aj s tým, čo sme všetci, ktorí sme v tej danej situácii alebo v tom chaose, lebo treba otvorene povedať, že to bol chaos, je to, bola to psychicky náročná situácia pre všetkých, ktorí sme tam pracovali, ktorí sme zažívali tie podmienky, kde sme nemali nič. Ten príklad, príklad s hmotnými rezervami bol neuveriteľný, hej? Vezmite si, to je to, že málokto, málokto si pamätá to, čo sa vtedy dialo, aleže boli tu ľudia, ktorí v danej dobe už mali pomaly FP-3 a FP-2 a zdravotníci, ktorí boli v sanitkách, záchranári v nemocniciach a všetko okolo toho mali obyčajné rúško. Ani to sme nemali a napriek tomu sme v tých podmienkach pracovali. A nemôžem teraz reagovať s faktickou na kolegu Kotlára, a len spomeniem, že ak si to tak, Peťo, naozaj že zažil, že vieš, čo to bolo, ty si vtedy už nepracoval pri tých pacientoch, ktorí boli v nemocnici. Nepracoval si v nemocnici pri covidovom pacientovi, nevidel si, ako reálne trpí a čo reálne prežíva. Lebo to bolo úplne, ja som takého pacienta odvtedy nevidel. (Reakcia z pléna.) Ale hovorím ešte raz, takého (reakcia z pléna), takého pacienta som nevidel. Mladí ľudia, ktorí sa dusili a nevedeli sa nadýchnuť. A mali covid. Neboli zaočkovaní. Mali covid. (Reakcia z pléna.) Gašpar, Tibor, podpredseda NR SR Skúsme, nechajte, nechajte rečníka, nech dohovorí bez reakcie. Majerský, František, poslanec NR SR Takže ja som za odbornú debatu, kde som zvedavý aj na tú, aj na tú diskusiu, čo donesieš tú správu, lebo tvoja správa mala byť podľa mňa tvoja funkcia, ktorá tu bola, mala byť o niečom inom. Ty si mal vyšetrovať pandémiu a jej manažment. Ďakujem.
35. schôdza NR SR - 10.deň - B. popoludní
Dátum: 2025-06-11
Poslanec: Majerský, František (KDH)
Druh vystúpenia: Vystúpenie s faktickou poznámkou

Pán predseda, keď môžem vrátiť čas, lebo ste mi zobrali 7 sekúnd. Danko, Andrej Pánovi Majerskému vráťte čas. Majerský, František, poslanec NR SR Ďakujem pekne... ===== Pán predseda, keď môžem vrátiť čas, lebo ste mi zobrali 7 sekúnd. Danko, Andrej, podpredseda NR SR Pánovi Majerskému vráťte čas. Majerský, František, poslanec NR SR Ďakujem pekne. Keď máme, by som to vysvetlil tak na takom príklade, lebo ťažko sa prejavuje emócia. Keď máme školenia, kde učíme ľudí poskytovať prvý pomoc, tak hovorím, že na tom školení, teraz hovorím na vás kolega Hazucha, že na tom školení vieme tých ľudí naučiť tie základné veci, ale neviem tým ľuďom dať tú emóciu, keď pred nimi leží ten človek, alebo je to ich mama, otec a zomiera a oni sa v tej chvíli musia rozhodnúť. To neviem. Každému hovorím, že všetko vás na tom školení vieme naučiť, len neviem tú emóciu preniesť na tú situáciu. Čiže zopakujem ešte raz. Ak by tí ľudia, ktorí to dnes rozprávajú, to nebudem teraz konkretizovať, lebo ich je viacej, to nie je len pán Kotlár, jeden deň, iba jeden deň boli na ARO, jeden deň, jeden deň. Jeden deň boli na záchranke, jeden jediný deň. Aby si zažili to, čo sa v tej krajine vtedy dialo s pacientami, ako sa dusili v sanitke, ako zomierali na ARO, mladí ľudia, mladí ľudia, ktorí sa nakazili, tak by sme dnes nemali o tomto tuná v Národnej rade ani jednu pochybnosť, ani jednu, žiadnu. Ale keďže to neviem a my sa tu všetci hráme, lebo ja sa nehrám teraz, ja nemám patent na rozum, ja vám hovorím, čo som zažil, videl a viem aké to bolo, ale nemám patent na rozum, aby som vás presvedčil, vy máte svoju pravdu, svoju pravdu, ale ja si myslím, že je zlá. Ale je to môj názor. Nechcem vás o tom presviedčať. Ale my dnes hovoríme, že veci, ktoré sú dané a sú jasné, tu nie je pravda, lebo niekto rozpráva niečo iné a mýli tých ľudí. To som tým chcel povedať. Ja som tu pána Kotlára nechcel znevažovať, ja som čítal veci, ktoré boli povedané vonku, faktami, dátami, čo pani Peková hovorila. To nie sú veci, ktoré sú nevymyslené, čo ja som si dnes vmyslel, tak to jednoducho je. My sme tú úroveň rozbili a bavíme sa tu o základných pojmoch a zničili sme ich. Zbytočne. A budú na to trpieť ostatní. Hlúposťami. Danko, Andrej, podpredseda NR SR Ďakujem. Chce sa vyjadriť spravodajca? Bude to dlhšie, alebo? Lebo je zvolané grémium. Pred 17 hodinou. Tak prerušujem rokovanie o tejto schôdzi. Nie, tak prerušujem rokovanie o tejto schôdzi, je zvolané grémium na 17 hodinu a budeme pokračovať... (Reakcia spravodajcu.) Mám právo sa rozhodnúť? No, tak som sa rozhodol. Rozhodol som sa. Prerušujem rokovanie tejto schôdze, budeme pokračovať grémiom. Už sa mi toto fakt nechce počúvať, dobre? (Prestávka.) =====
39. schôdza NR SR - 15.deň - A. dopoludnia
Dátum: 2025-10-01
Poslanec: Marcinková, Vladimíra (SaS)
Druh vystúpenia: Vystúpenie s faktickou poznámkou

Ďakujem pekne. Ja súhlasím s tým, čo povedal môj kolega Tomáš Szalay, že jednoducho zákaz nie je konečným riešením. Jednoducho zakázať niečo neznamená, že náš problém zmizne. Je to veľký problém, som rada za túto iniciatívu aj za túto debatu, ale je veľmi dôležité, aby tam ministerstvo zdravotníctva, možno aj ministerstvo školstva, neviem že kto všetko by mali byť tí hráči, ale prišli s naozaj veľkou osvetovou kampaňou, ktorá by bola akože nielen tým zákazom a nejakým preškrtnutým nápojom v obchodoch, ale aby naozaj vysvetlili prečo je to problémom a akým spôsobom to ohrozuje vlastne kardiovaskulárny systém tých detí, akým spôsobom to vlastne ohrozuje ich zdravie, pretože vy ste zo stany HLAS a jednoducho máte pod sebou aj to ministerstvo zdravotníctva, že tam sa viete nielen obmedziť ako keby na ten zákaz ale priniesť aj tú podľa mňa veľmi kľúčovú... kolegovia prepáčte, len na chvíľku tichšie, mám faktickú... a tam viete priniesť naozaj tú komplexnú zmenu, ktorá by podľa mňa mala byť spojená aj s tou osvetovou kampaňou a veľmi rada takú kampaň podporím. My sme o tom mali debatu aj na klube. Ja som v rámci týchto regulácií, ktoré sa týkajú maloletých trošku názorovo inde, ako je môj kolega Tomáš, ale plne rešpektujem jeho rozhodnutie v tejto téme. Ja som za takúto reguláciu v nejakej forme, ale nie ojedinelú ako som povedala, že len tým zákazom. Tam by som naozaj prijala nejakú sieť krokov, ktorá by naozaj viedla k tej zmene spotrebiteľského správania u detí, mladistvých, ale aj u rodičov, aby sme jednoducho týmto spôsobom vedeli tie deti chrániť. Čiže toto mi, toto mi v rámci tej úpravy chýba ako, vyhodnocujem to ako nedostatočné. Ale inak chválim, že tu túto debatu máme. Mali sme ju aj v minulom funkčnom období a stále je prínosná. Ďakujem vám.
39. schôdza NR SR - 15.deň - A. dopoludnia
Dátum: 2025-10-01
Poslanec: Marcinková, Vladimíra (SaS)
Druh vystúpenia: Vystúpenie

Ďakujem veľmi pekne, pán predsedajúci. Dobrý deň, kolegyne, kolegovia, tento návrh je vám dobre známy. Ja som ho podala už pred letom a bol aj medializovaný. Našou snahou je zaviazať premiéra silou parlamentu a vlastne silou, silou pléna, aby sme si naozaj v našom európskom spoločenstve nielenže nerobili hanbu, ale aby sme ho nerozbíjali v časoch, kedy je naša bezpečnostná situácia mimoriadne zložitá, aby sme využívali tie mechanizmy, ktoré máme na to, aby sme nepriateľa, ktorým je Rusko, naozaj zatlačili a prinútili, aby vo vojne voči nášmu susedovi Ukrajine nepokračoval. Jedným z takýchto nástrojov je sankčná politika, ktorú tak premiér Fico, ale aj jeho blízky priateľ Orbán využívajú na to, aby vydierali našich európskych partnerov, s ktorými sme v jednom spoločenstve, s ktorými máme mať jeden cieľ, a to je bezpečnosť Európskej únie. No ako vidíme, pán premiér si to vykladá po svojom. A tento sankčný mechanizmus zneužíva, za čo sa hanbíme, mnohí, ktorí sme podpísaní pod týmto uznesením. Je nás naozaj vyše pätina parlamentu a preto vás vyzývam k tomu, aby ste podporili toto uznesenia a aby sme raz a navždy zabránili Robertovi Ficovi, aby takýmto spôsobom naozaj svoju možnosť hlasovať na Rade nezneužíval v neprospech Slovenska, ale aby sme povzbudzovali jednotu a ťažké časy, v ktorých sa Európska únia nachádza. Ďakujem pekne.
39. schôdza NR SR - 13.deň - B. popoludní
Dátum: 2025-09-29
Poslanec: Marcinková, Vladimíra (SaS)
Druh vystúpenia: Vystúpenie s faktickou poznámkou

Ďakujem vám. Tak chcem len odpovedať kolegyni. No týkalo by sa to všetkého, čo nemá vlastne nejakú oporu v medicínskych štandardoch, čo nemá nejakú oporu v odporúčaní napríklad Pôrodníckej komory a tak ďalej. Čiže, naozaj každý zdravotný výkon, ktorý by bol reklamovaný na Slovensku by musel mať oporu v nejakých dátach, nejakých klinických štúdiách. Čo mňa veľmi mrzí, že je v úplne všetkých krajinách, okrem Slovenska regulované a ja neviem akože čím sme si to zaslúžili, že sme v rámci zdravotníctva v tomto takáto výnimka, ale keď som teraz komunikovala s Čechmi, že niečo také nemá, tak oni boli v úplnom šoku, že to si môžte nechať vŕtať do kolena, môžte to dať niekde na billboard a vlastne nikto to nejakým spôsobom akože nepostihuje. No, je to tak žiaľ. A práve preto sú rôzne letáky, rôzneho druhu v súčasnosti napríklad aj v pôrodniciach, aj pred gynekologickými ambulanciami lebo to nemá reguláciu.
39. schôdza NR SR - 13.deň - B. popoludní
Dátum: 2025-09-29
Poslanec: Marcinková, Vladimíra (SaS)
Druh vystúpenia: Vystúpenie

Ďakujem pán predsedajúci, tento návrh novely zákona má dva hlavné ciele. Prvým cieľom novely je zákaz reklamy zdravotných výkonov, ktoré nie sú vedecky potvrdené klientskymi štúdiami, biomedicínskym výskumom alebo nie sú uvedené v zozname zdravotných výkonov, alebo schválené príslušným orgánom Slovenskej republiky, alebo Európskou liekovou agentúrou. A druhý cieľ novely je sprísnenie podmienok reklamy všetkých zdravotných výkonov tak, aby v reklame nemohli byť zneužívané, využívané manipulatívne a zavádzajúce informácie a neposkytovali sa pacientom mylné informácie, ktoré ich môžu uviesť na základe inzerovanej služby do omylu o zdravotnom výkone. Novelou reagujeme na aplikačnú prax, kde sa preukázateľne ukázalo, že spotrebitelia, teda pacienti sú zavádzaní a sú im poskytované nepravdivé informácie o zdravotných výkonoch, ktoré sú vykonávané tu na Slovensku. Tento stav chceme zmeniť, podobne, ako to je napríklad regulované pri liekoch a viac poviem v rozprave, do ktorej sa hlásim ako prvá. Ďakujem.
39. schôdza NR SR - 13.deň - B. popoludní
Dátum: 2025-09-29
Poslanec: Marcinková, Vladimíra (SaS)
Druh vystúpenia: Vystúpenie v rozprave

Ďakujem. Ako som uviedla v úvodnom slove, novelou chceme rozšíriť okruh osôb, na ktoré je možné poberať ošetrovné, krátkodobé aj dlhodobé. Veľmi zjednodušene povedané, ošetrovné je dnes možné poberať primárne na členov rodiny, to sú teda napríklad manžel, manželka, súrodenec, dieťa alebo rodič. Avšak z údajov Štatistického úradu z roku 2023 vieme, že rodiny založené na voľnom zväzku alebo neúplné rodiny, v súčasnosti tvoria už takmer 35% obyvateľstva. To znamená, že to súčasné nastavenie ošetrovného nám úplne nekorešponduje so stavom, ktorý v spoločnosti máme. Zákon o sociálnom poistení teda do istej miery znevýhodňuje rodiny, ktoré nie sú založené manželstvom a práve preto prichádzam s touto novelou. Neprišla som na tento problém sama, to by bolo odo mňa sebecké tvrdiť. Na tento problém upozorňovala už viackrát komisárka pre osoby so zdravotným postihnutím vo svojej výročnej správe. Ja som sa o ňu s ňou o tomto probléme bavila a naozaj je to vypuklý problém, kedy vlastne ľudia, ktorí sa chcú starať o svojich príbuzných alebo ľudí, s ktorými žijú v spoločnej domácnosti, ale trebárs nie sú manželmi, nemôžu, pretože takúto možnosť náš zákon nepozná. Takže práve preto táto zmena, aby sme súčasnú legislatívnu úpravu naozaj zladili s tým, ako žijú občania tejto krajiny, ktorí platia dane, ktorí sú proste občania, ktorých zaujíma stav svojich blízkych, chcú sa o nich starať, ale zákon im túto možnosť neponúka. Ďakujem.
39. schôdza NR SR - 13.deň - B. popoludní
Dátum: 2025-09-29
Poslanec: Marcinková, Vladimíra (SaS)
Druh vystúpenia: Vystúpenie v rozprave

Ďakujem pekne, na rokovanie predkladáme novelu zákona o sociálnom poistení. Je to v podstate veľmi stručný návrh zákona a jeho cieľom je rozšírenie okruhu osôb, na ktoré je možné poberať ošetrovné, o chorú osobu blízku žijúcu s poistencom v spoločnej domácnosti. Viac o tejto novele a o dôvodoch jej predloženia poviem v rozprave, do ktorej sa hlásim ako prvá. Ďakujem.
39. schôdza NR SR - 13.deň - B. popoludní
Dátum: 2025-09-29
Poslanec: Marcinková, Vladimíra (SaS)
Druh vystúpenia: Vystúpenie v rozprave

Pán predsedajúci, opäť ti ďakujem za udelenie slova. Cieľom našej novely je umožniť zamestnávateľom dať si do nákladov výdavky, ktoré im vzniknú s prevádzkou nielen vlastných firemných škôlok a jaslí, teda tých, ktorých sú priamo zriaďovateľmi, ale aj tých, ktoré im zabezpečuje tretia strana, teda dodávateľ, čo je úplne bežné. Rada k tomu poviem viac v rozprave, do ktorej sa hlásim ako prvá. Ďakujem. ...zamestnávateľom dať si do nákladov výdavky, ktoré im vzniknú s prevádzkou nielen vlastných firemných škôlok a jaslí, teda tých, ktorých sú priamo zriaďovateľmi, ale aj tých, ktoré im zabezpečuje tretia strana, teda dodávateľ, čo je úplne bežné. Rada k tomu poviem viac v rozprave, do ktorej sa hlásim ako prvá. Ďakujem.
39. schôdza NR SR - 13.deň - B. popoludní
Dátum: 2025-09-29
Poslanec: Marcinková, Vladimíra (SaS)
Druh vystúpenia: Vystúpenie

Ďakujem pekne. Ja budem stručná, pretože tento návrh nepredkladám prvýkrát. Je to konkrétne už tretíkrát, čo sa snažím presadiť túto zmenu. Naozaj mojou snahou je, aby finančné dôvody neboli prekážkou toho, aby mohol rodič sprevádzať dieťa v nemocnici. Ten poplatok dnes za sprievod dieťaťa v nemocnici je 3,3 eura. Môže sa to zdať, že to je malá suma, ale je to problém najmä pri dlhodobo hospitalizovaných pacientoch. Keď sa napríklad pozrieme na hospitalizácie pri kardiovaskulárnych ochoreniach, môžu byť niekoľkomesačné a vtedy to robí pre tú rodinu mesačne len tento poplatok 100 eur, samozrejme popri ďalších výdavkoch. V Česku sa mi páči ten systém, ktorý majú nastavený tak, že v prípade takýchto dlhých hospitalizácií môžu požiadať nemocnicu o odpustenie takéhoto poplatku. U nás na Slovensku ako keby na takéto systém, na takéto dlhé hospitalizácie nemyslíme a hoci sú onkologickí pacienti od tohto poplatku oslobodení, je to vlastne jediná diagnóza, ktorá má vlastne takéto oslobodenie a potom ďalšie ťažké diagnózy, ktoré sú sprevádzané dlhodobými hospitalizáciami, nie sú súčasťou vlastne takejto výnimky. Od roku 2004, odkedy je to zavedené v zákone, vlastne žiaden predpis ani žiadna smernica v rámci ministerstva zdravotníctva neuvádzala, čo je obsahom tohto poplatku. Nie je ním strava, nie je ním zaručenie lôžka. My nevieme, že vlastne, že čo ten poplatok v sebe zahŕňa a to tiež vnímam ako problém a preto by takýto poplatok, ktorého obsah nepoznáme, nemal byť vynucovaný. Tiež po zmene, ktorá bola prijatá, ktorá garantuje každému rodičovi vlastne prítomnosť pri svojom dieťati, je tam aj ústavnoprávny rozmer, kedy som presvedčená, že na základe rozhodnutia Ústavného súdu v Českej republike, ak by došlo k takému sporu na Slovensku, kedy by rodič namietal platenie takéhoto poplatku, ktorým vlastne dávame ako keby týmto poplatkom zámienku nedodržiavať toto právo, môže rodič namietať svoj ústavnoprávny rámec byť so svojím dieťaťom a oddeliť ho od dieťaťa môže iba Ústavný súd. Tak to bolo v Česku, kde povedali, že žiadnym takýmto poplatkom nemôže byť vlastne podmieňovaná prítomnosť blízkej osoby pri, pri dieťati, rovnako muža pri pôrode, takže som presvedčená, že u nás by súd, Ústavný súd v prípade takejto sťažnosti musel rozhodnúť veľmi podobne. Toľko z mojej strany. Naozaj snažím sa o to už niekoľkýkrát. Na ministerstve tá debata je konštruktívna, ale ako vždy už niekoľko mesiacov hľadajú odpoveď na moju otázku, že či môžeme k tejto zmene pristúpiť. Takže budem rada, ak v tomto pléne nájde táto zmena podporu, ak nie, budem sa o ňu snažiť naďalej. Takže ďakujem pekne.
39. schôdza NR SR - 13.deň - B. popoludní
Dátum: 2025-09-29
Poslanec: Marcinková, Vladimíra (SaS)
Druh vystúpenia: Vystúpenie

Dobre. Ďakujem veľmi pekne. Ešte raz príjemný, pekný deň. Ďakujem za slovo, pán predsedajúci. Táto novela je súčasťou mojej dlhoročnej snahy o posilnenie práv detských pacientov. Cieľom tejto konkrétnej predkladanej novely je oslobodenie sprievodcov maloletých pacientov do dvanásteho roku života dieťaťa od úhrady poplatkov za ich pobyt v nemocnici po vzore Českej republiky a ďalších krajín. A viac o tomto zákone poviem v rozprave, do ktorej sa hlásim ako prvá. Ďakujem.
39. schôdza NR SR - 10.deň - B. popoludní
Dátum: 2025-09-24
Poslanec: Marcinková, Vladimíra (SaS)
Druh vystúpenia: Vystúpenie s faktickou poznámkou

Je pre mňa nepochopiteľné, že táto vláda hovorí ľuďom ako majú šetriť, ide id sekať rodinné rozpočty, a pritom nemá, poprosím kolegov, mám faktickú poznámku, môžte mi vrátiť čas, lebo naozaj som sa nevedela sústrediť, nevedia sa správať moji kolegovia. Dubéci Martin, podpredseda NR SR Vráťte, prosím, čas pani poslankyni, ale najmä poprosím kolegov, aby nevyrušovali vlastných poslancov ako fakt. Takže ešte raz poprosím. Marcinková, Vladimíra, poslankyňa NR SR Ďakujem pekne. Naozaj považujem za veľmi nedôstojné, že táto vláda hovorí ľuďom, kde majú šetriť, na čo majú šetriť, aké džemy majú variť, a pritom nie je schopná povedať svojej ministerke, aby si nekupovala letenku v prvej triede, za štátne peniaze, za 16 tis. eur, keď ide za svojou dcérou na návštevu. Naozaj je mimoriadne nemiestne, že sú schopní minúť v čase, kedy vykazujeme najväčší dlh, 800 tis. eur na nejaké smiešne oslavy. A to, že pred rokom hovoril premiér tejto krajiny, že 30 % úradníkov prepustí, pretože potrebuje šetriť a v skutočnosti len za prvý polrok v tomto roku prijali 699 nových úradníkov, na ktorých potrebujeme 240 mil. eur, aby sme ich zaplatili. To nikomu nevadí, ale hneď druhou rukou hovoria našim živnostníkom, že to, čo doposiaľ stálo 238 eur každý mesiac, to sú ich povinné odvody. To na čo ani nemuseli zarobiť, ale museli to zaplatiť, im idú zdvihnúť na nejakých 425 eur, bez toho, aby sa ich pýtali, či sa im v našej krajine podniká dobre, či sú schopní si tu nájsť prácu, či vôbec zarobili tých 400 niečo eur, z čoho to musia platiť. Oni ich nezaujímajú, ale komfort pani ministerky Šimkovičovej to je na prvom mieste. Rovnako tak zdravotné odvody, ktoré znižujú, zvyšujú už druhý raz. Nezaujíma ich, že ani euro z toho nejde na zdravotníctvo a že onkologickí pacienti si tu nosia so sebou infúzne roztoky, aby boli schopní dostať chemoterapiu a že deti na pľúcnej ventilácii si musia sami platiť a nosiť roztoky, vďaka ktorým tá ventilácia funguje, pretože vypadla z registrovaných liekov. To ich vôbec netrápi, ale zdravotné odvody do kasičky, to sa im hodí. Čo z toho bude mať slovenský pacient? Nič.
39. schôdza NR SR - 10.deň - B. popoludní
Dátum: 2025-09-24
Poslanec: Marcinková, Vladimíra (SaS)
Druh vystúpenia: Vystúpenie s faktickou poznámkou

Ďakujem veľmi pekne. Viete čo, dnes mi zdvihla tlak nielen konsolidácia, ale jej dôsledky, ale hlavne ma hnevá, že z tých zdravotných odvodov, ktoré zvýšite, sa znova ani euro nedostane späť do zdravotníctva, kam sme si doteraz nosili toaleťáky a neviem čo všetko teraz si po novom budeme nosiť aj infúzne roztoky tak, ako to robia onkopacienti, ktorí 100 eur mesačne potrebujú na to, aby im mohla stekať chemoterapia. Toto je absolútna hanba, absolútna hanba tejto sociálno-demokratickej vlády a ja naozaj neviem, ako môžete ľuďom ťahať z peňaženky ďalšie peniaze na zdravotníctvo, keď sa toto v realite deje a to nehovorím o tých, ktorých dojíte najviac, to sú živnostníci, ktorí v roku 2020 platili minimálne odvody 238 eur nezávisle od toho, či niečo zarobili alebo nezarobili a vy im to idete zvýšiť na 425 eur bez ohľadu na to, či niečo zarobia alebo nie. Nepýtate sa na ich výdavky, nepýtate sa na to, ako sa im v tomto štáte žije, len ich dojíte a dojíte a to sú ľudia, ktorí tento štát nestoja nič a vy z nich a od ich rodín beriete najviac. Do čoho to vyústi? No do toho, že od nich nedostanete ani euro, lebo všetko sa bude robiť na čierno. Tam sa chceme dostať? Jedna demokratická krajina, ktorá je súčasťou Európskej únie. Toto je váš cieľ? Hanbila by som sa na vašom mieste.
9. schôdza NR SR - 7. deň - A. dopoludnia
Dátum: 2024-02-09
Poslanec: Mačicová, Zdenka (HLAS - SD)
Druh vystúpenia: Vystúpenie v rozprave

165. Ďakujem, pán predsedajúci. Vážené pani poslankyne, vážení páni poslanci, v súlade s § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený pod tlačou 137. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 136 z 15. januára 2024 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
20. schôdza NR SR - 1.deň - B. popoludní
Dátum: 2024-09-12
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

32. Ďakujem veľmi pekne, ja ospravedlnenie žiadať nebudem. Rovnaký meter, na aký účel a či je to spravodlivé, alebo či je to absurdita, mi dovoľte reagovať. No áno, do verejného života som prišiel ako kultúrny pracovník a organizoval som viaceré kultúrno-spoločenské podujatia a organizujem dve celoslovenské stretnutia umelcov v našom kraji a som na to patrične hrdý. S tým, že jedno má podujatie 26 rokov a jedno 30. Keď si v priemere zoberiete podľa zmlúv, tak buďte spravodlivý, dostal som na celoslovenské podujatie v priemere ročne 5-6-tisíc euro na celoslovenské podujatie. Keď poviem ľuďom pod Poľanou, že na festival Fusion v priemere troch rokov dostali v priemere 253-tisíc euro, tak som zvedavý, čo mi povedia, keby som ja mal tie peniaze, tak spravím iný festival. Už som vám povedal, že som už pri Fonde na podporu umenia hovoril o tom, že som nespokojný, že v bratislavskom kraji máte najviac peňazí na Fond na podporu umenia. Dajte ich do regiónov a spravíme iné podujatia. (Potlesk.) Kľudne, kľudne môžeme hovoriť a pýtajte sa na účel. Ja to nemám na živobytie, ja vyplácam umelcov. Dávam folklórnym kolektívom alebo umelcom honoráre a tam to dávam. A keby som mal peniaze, čo máte vy, tak na strednom Slovensku spravím iné festivaly. Takže, prosím vás pekne, buďme vecní a povedať meno a sumu, tak to je super. Takže toto je absurdita. Ďakujem veľmi pekne.